Document ID: /fineweb-2-swissfilter-quality_10-filterrobots/filtered/01308.jsonl.gz/790

Osman Osmani, këshilltar i ri në Schaffhausen
Në zgjedhjet e mbajtura të dielën, për asamblenë komunale të qytetit Schaffhausen, ka fituar një vend të këshilltarit edhe veprimtari i njohur i komunitetit shqiptar të Zvicrës, Osman Osmani.
Me 3733 vota, punëtori sindikal dhe aktivisti shqiptar ka qenë njëri ndër 7 këshilltarët e Partisë Socialdemokrate të Zvicrës që ka zënë vend në parlamentin e qytetit.
Të përkujtojmë se Osman Osmani ka qenë shqiptari i parë në Zvicër që ka fituar disa vite më parë, një vend deputeti në një parlament kantonal, gjegjësisht në vitin 2006, në Parlamentin e Kantonit Schaffhausen.
I kontaktuar nga albinfo.ch, Osmani shprehet mirënjohës ndaj zgjedhësve dhe premton se do të punojë për realizimin e qëndrimeve të shprehura në fushatën zgjedhore.
”Duke qenë sindikalist dhe veprimtar me bindje të majta, nënkuptohet që do të angazhohem më shumë në lëmin social, respektivisht për respektimin e të drejtave të punëtorëve. Por po ashtu një prioritet imi do të jetë angazhimi për barazinë e të drejtave të të gjithë atyre që jetojnë në Zvicër, gjegjësisht në Schaffhausen, ku jam zgjedhur. Këtu hyjnë gjithsesi shanset e barabarta të të huajve dhe në këtë kontekst, edhe të bashkatdhetarëve të mi, shqiptarëve”, thotë Osmani.
Ndryshe, partia e cila e ka kandiduar Osman Osmanin, SP/PS ka shënuar një rënie të theksuar, duke zvogëluar përfaqësimin e saj në asamble nga 9 këshilltarë sa kishte në mandatin e kaluar në 7 sish.
Në zgjedhjet për Asamblenë Komunale të këtij qyteti, Osman Osmani ka qenë i vetmi shqiptar që ka kandiduar dhe ka fituar zgjedhjet.
Moti
Bernë
- 25 °C
Enj, 20/06/2013 - 11:50
Prishtinë
- 31 °C
Enj, 20/06/2013 - 12:30
Cyrih
- 21 °C
Enj, 20/06/2013 - 11:50
Shkup
- 33 °C
Enj, 20/06/2013 - 12:00